Anugerah Bintang Popular Berita Harian ke-33

Anugerah Bintang Popular Berita Harian ke-33 ialah penghargaan yang diberikan buat penggiat seni hiburan di Malaysia. Majlis ini dianjurkan buat kali ke-33 oleh Berita Harian. Tema yang dipilih untuk edisi kali ini ialah #ABPBHKITA2020, diadakan dalam budaya norma baharu berikutan penularan pandemik COVID-19 di Malaysia. ABPBH 33 diadakan pada 13 November 2020 di Axiata Arena, Bukit Jalil, Kuala Lumpur dan disiarkan secara langsung di TV3. Buat pertama kali dalam sejarah ABPBH, acara kemuncak anugerah ini akan diadakan secara langsung menerusi aplikasi TikTok.

Penyampai dan penghibur

Penyampai

Penghibur

Gambaran keseluruhan
Undian awal bagi ABPBH 32 bermula pada 7 Oktober 2020 di laman web rasmi ABPBH dan boleh dilakukan secara percuma, pakej langganan digital BH dan undian menerusi Xiaomi. Terdapat perbezaan dalam proses undian di mana peminat perlu memilih calon Top 20 yang bakal bersaing dan akan ditentukan pada malam kemuncak ABPBH 33. Tema yang dipilih bagi edisi ke-33 anugerah ini ialah #ABPBHKITA2020.

ABPBH edisi kali ini akan dianjurkan mengikut Prosedur Operasi Standard (SOP) yang ditetapkan oleh kerajaan Malaysia serta mematuhi arahan dan nasihat yang dikeluarkan oleh Majlis Keselamatan Negara (MKN) dan Kementerian Kesihatan. Menurut Pengarang Kumpulan BH merangkap penaung ABPBH 33, Saidon Idris dalam satu kenyataan yang dikeluarkan:

Sebanyak 13 kategori utama yang bakal dipertandingkan iaitu Artis Baharu Lelaki Popular, Artis Baharu Wanita Popular, Penyanyi Lelaki Popular Xiaomi Malaysia, Penyanyi Wanita Popular Xiaomi Malaysia, Artis Kolaborasi/Duo/Berkumpulan Popular, Pelakon Filem Lelaki Popular, Pelakon Filem Wanita Popular, Pelakon TV Lelaki Popular, Pelakon TV Wanita Popular, Artis Versatil Popular, Artis Komedi Popular, Pengacara TV Popular dan Penyampai Radio Popular.

Turut dipertandingkan ialah lima kategori online iaitu Gandingan Serasi Drama Popular, Gandingan Serasi Filem Popular, Lagu Paling Boom, Artis Kontroversi Popular dan FC FANtastik Popular.

Buat pertama kali dalam sejarah penganjuran ABPBH, majlis anugerah telah dilancarkan secara maya dan akan diadakan secara langsung menerusi aplikasi TikTok.

Pengarang hiburan BH, Shamsul Azree mengumumkan dalam rancangan Melodi pada 1 November 2020 bahawa ABPBH ke-33 akan diadakan secara maya tanpa peminat dan kelab peminat bagi memutuskan rantaian pandemik COVID-19.

Kontroversi
Sehari sebelum penganjuran, ABPBH ke-33 menjadi subjek kecaman apabila Parti Islam Se-Malaysia (PAS) cawangan Kedah yang menggesa agar anugerah itu dibatalkan penganjurannya kerana pihak PAS mengambil kira situasi terkini pandemik COVID-19 dan kekangan ekonomi. Yayasan Dakwah Islamiah Malaysia (YADIM) turut mengemukakan pembatalan anugerah itu. Meskipun cadangan pembatalan itu, ABPBH ke-33 tetap diadakan seperti yang dijadualkan. Menteri Pertahanan Ismail Sabri Yaacob dilaporkan berkata ABPBH 33 tidak tersenarai dalam aktiviti terlarang semasa Perintah Kawalan Pergerakan Bersyarat (PKPB).

Shahiezy Sam yang memenangi Bintang Paling Popular sebanyak 3 kali, dikecam akibat budi bicara beliau dan pemakaian vape tatkala menyampaikan anugerah pada siaran langsung. Rata-rata netizen menggesa Kementerian Kesihatan untuk mengambil tindakan sewajarnya terhadap adik ipar ahli politik Sabah, Bung Mokhtar Radin.

Calon
Catatan: Senarai calon Top 20 diumumkan pada 2 November 2020. Nama pemenang ditebalkan.

Kategori utama

Kategori dalam talian

Rakan dan penaja rasmi
 Akhbar rasmi: Berita Harian
 Penaja rasmi: Xiaomi
 Penyiar rasmi: TV3
 Kapsul hiburan rasmi: Apa Kes!

Lihat juga
 Anugerah Bintang Popular Berita Harian

Rujukan

Pautan luar
 

Anugerah Bintang Popular Berita Harian
2020 di Malaysia